Foto: Facebook

Cei care se vor urca în tramvaiul pregătit de membrii Asociaţiei ”Arta Nu Muşcă” vor găsi scrisorile pe geamuri şi pe scaune.

Un tramvai astfel ”împodobit” va pleca pe linia 1, la ora 08.00, de la Depoul Dudeşti, urmând traseul: Calea Dudeşti, Şos. Mihai Bravu, Şos. Ştefan cel Mare, Bd. Iancu de Hunedoara, Şos. Nicolae Titulescu, Pasajul Basarab, Bd. General Vasile Milea, Bd. Timişoara, Str. Progresului, Str. Constantin Istrati, Şos. Viilor, cap de linie Şura Mare.

Membrii asociaţiei au pregătit scrisorile cu sigiliu, adresate călătorilor RATB, cu scopul de a le aduce călătorilor un zâmbet. De asemenea, fiecare destinatar este încurajat să păstreze scrisoarea sau să transmită bucuria către un alt călător.